

Arkivsak-dok. 157 - 15

Saksbehandler: Morten Braut

Behandles av: Møtedato: 12.11.2015

Sandnes Eiendomsselskap KF

**KOSTNADSOVERSLAG 2 FOR BUGGELAND SKOLE, UTVIDELSE**

**Bakgrunn for saken:**

I Bystyrets behandling av økonomiplan 2015 - 2018, sak 175/14 den 16. desember 2014, ble det vedtatt å avsette midler til utvidelse av Buggeland skole.

|  |  |  |  |  |
| --- | --- | --- | --- | --- |
| **Prosjekt** | **Budsjett** | **Bevilget før** | **2015** | **2016** |
| Prosjektnr: 30007Ansvar: 30Tjeneste: 2222 | 41,0 mill | 1,0 | 15 mill | 25 mill |

Prosjektet er forventet ferdigstilt til august 2017.

I denne saken legges forslag til kostnadsoverslag 2 for utvidelse av Buggeland skole fram.

**Saksopplysninger:**

Vedtakene som ble gjort i K0, styresak 48-15. har blitt videreført.

Bygget er utviklet i henhold til byggeteknisk forskrift - TEK 10.

Det er søkt om rammetillatelse for prosjektet.

Anbudskonkurransen:

Denne anskaffelsen er omfattet av lov om offentlige anskaffelser, og har blitt kunngjort i DOFFIN (Database for offentlige innkjøp).

Basert på utarbeidete planer og kravspesifikasjoner ble konkurransen utlyst som modifisert totalentreprise i åpen anbudskonkurranse iht. NS 8407:2011.

Det kom inn 15 tilbud innen innleveringsfristen. Ingen av tilbyderne er avvist.

Tildelingskriterier:

De innkomne tilbudene ble evaluert iht. kriterier gitt i konkurransegrunnlaget.

Det økonomiske mest fordelaktige tilbud basert på følgende kriterier er valgt:

|  |  |
| --- | --- |
| Pris og prisbetingelser | vekt 10 poeng |

Entreprenørfirma Frøyland Bygg AS ble vinner av konkurransen med 10 av 10 oppnåelige poeng.

Det er ikke registrert klagesaker i KOFA vedrørende konkurransen.

|  |  |
| --- | --- |
| Kostnadsoppstilling: |  |
|  |  |  |
|  | **K0** | **K II** |
|  |  |  |
| 1.00 Felleskostnad | 0 | 1 040 000 |
| 2.00 Bygging (totalentreprise) | 0 | 15 000 000  |
| 3.00 VVS- inst. | 0 | 0 |
| 4.00 El. inst. | 0 | 0 |
| 5.00 Tele- og kont. int. | 0 | 2 750 000 |
| 6.00 Andre inst. | 0 | 500 000 |
| **SUM 1-6 HUSKOSTNAD** | 0 | 19 290 000 |
| 7.00 Utendørsanlegg | 0 | 1 000 000 |
| **SUM 1-7 ENTR. KOSTNAD** | 0 | 20 290 000 |
| 8.00 Generelle kostnader | 0 | 3 250 000 |
| **SUM 1-8 BYGGEKOSTNAD** | 0 | 23 540 000 |
| 9.00 Spesielle kostnader | 0 | 8 793 3000  |
| **SUM 1-9**  | 0 | 32 333 300 |
| 10.00 Marginer | 0 | 1 823 200 |
| **SUM 0-10 PROSJEKTKOSTNAD** | 41 000 000 | 34 216 500 |

Forklaring til kostnadsoppstillingen:

1.00 Felleskostnader er byggherrens kostnader som kommer i tillegg til entreprisen.

2.00 Totalentreprise, inkluderer alle byggekostnader, VVS, elektro,

 tele/automatikk og prosjekteringskostnader.

3.00 VVS kostnader er inkludert i post 2.

4.00 El. kostnader er inkludert i post 2

5.00 Tele- og automasjonsinstallasjoner er inkludert i post 2. SD anlegget på eksisterende skole må oppgraderes pga påbygget.

6.00 Andre inst. er brann anlegget på eksisterende skole som må oppgraderes.

7.00 Utendørsanlegg er oppfiksing rundt påbygget og reasfaltering.

8.00 Generelle kostnader som ikke er inkludert i entreprisen.

9.00 Spesielle kostn. omfatter inventar/utstyr og mva.

Marginer omfatter uforutsette utgifter (8% av sum 1 – 8).

Fremdrift:

Påbygget skal stå ferdig til oppstart skoleåret 2017. Hovedfremdriftsplan vil bli utarbeidet i forbindelse med utarbeidelse av kontrakt.

**Vurderinger:**

Evaluering av de mottatte tilbudene er utført.

I dette arbeidet har Lene Henriksen (anskaffelse), Ivar Strand (anskaffelse) og Morten Braut (prosjektansvarlig) deltatt.

Det anbefales at foreliggende resultat fra konkurransen om tilpasning av Buggeland skole gjennomføres. Det er i K0 avsatt 41 mill kroner til dette prosjektet. K2 viser 34,2 mill kroner. Det finansielle resultatet er innenfor den økonomiske rammen.

**Forslag til vedtak:**

1. Kostnadsoverslag 2 for Buggeland skole, utvidelse, med en total ramme på 34,2 mill. kroner, godkjennes.
2. Kontrakt med lavbyder inngås
3. Byggearbeidene igangsettes med fremdriftsplan for ferdigstilling av prosjektet innen august 2017, godkjennes.
4. Saken oversendes rådmannen for videre oppfølging

Sandnes, 04.11.2015

Torbjørn Sterri

daglig leder